Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviksi energiaa käyttävien tuotteiden ekologiselle suunnittelulle asetettavien vaatimusten puitteista sekä neuvoston direktiivin 92/42/ETY ja Euroopan parlamentin ja neuvoston direktiivien 96/57/EY ja 2000/55/EY muuttamisesta KOM (2003) 453 lopullinen, C5-0453/2003, 2003/0172 (COD) komission ehdotusta muuttava EY:n perustamissopimuksen 250 (2) artiklan nojalla /* KOM/2005/0219 lopull. - COD 2003/0172 */





[pic] | EUROOPAN YHTEISÖJEN KOMISSIO | Bryssel, 19.5.2005 KOM(2005) 219 lopullinen 2003/0172 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI energiaa käyttävien tuotteiden ekologiselle suunnittelulle asetettavien vaatimusten puitteista sekä neuvoston direktiivin 92/42/ETY ja Euroopan parlamentin ja neuvoston direktiivien 96/57/EY ja 2000/55/EY muuttamisesta KOM (2003) 453 lopullinen, C5-0453/2003, 2003/0172 (COD) KOMISSION EHDOTUSTA MUUTTAVAEY:n perustamissopimuksen 250 (2) artiklan nojalla 2003/0172 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI energiaa käyttävien tuotteiden ekologiselle suunnittelulle asetettavien vaatimusten puitteista sekä neuvoston direktiivin 92/42/ETY ja Euroopan parlamentin ja neuvoston direktiivien 96/57/EY ja 2000/55/EY muuttamisesta KOM (2003) 453 lopullinen, C5-0453/2003, 2003/0172 (COD) 1. JOHDANTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. TAUSTAA A) Ehdotus toimitettiin parlamentille ja neuvostolle: 1. elokuuta 2003 b) Euroopan talous- ja sosiaalikomitea antoi lausuntonsa: 31. maaliskuuta 2004 c) Euroopan parlamentti antoi lausuntonsa ensimmäisessä käsittelyssä: 20. huhtikuuta 2004 d) Muutettu ehdotus toimitettiin (suullisesti): 27. huhtikuuta 2004 e) Asiasta päästiin poliittiseen yhteisymmärrykseen neuvostossa: 10. kesäkuuta 2004 f) Yhteinen kanta vahvistettiin: 29. marraskuuta 2004 (yksimielisesti) g) Lausunto annettiin toisessa käsittelyssä: 13. huhtikuuta 2005 3. EHDOTUKSEN TARKOITUS Ehdotuksen tavoitteena on varmistaa energiaa käyttävien tuotteiden vapaa liikkuvuus sisämarkkinoilla ja tukea sekä ympäristönsuojelupolitiikkaa että energian toimitusvarmuutta. On arvioitu, että yli 80 prosenttia tuotteeseen liittyvistä ympäristövaikutuksista (kuten energiankulutukseen sidoksissa olevista ilmastomuutoksista) määräytyy sen suunnitteluvaiheessa. Tästä syystä komissio on ehdottanut oikeudellisia puitteita täytäntöönpanotoimenpiteille, jotka koskisivat energiaa käyttävien tuotteiden (liikennevälineet pois luettuina) ekologisen suunnittelun vaatimuksia. Ehdotuksen mukaan komissio päättää täytäntöönpanotoimenpiteistä sääntelykomitean avustuksella ja soveltaa niitä direktiivissä asetettujen kriteerien mukaisiin tuotteisiin. 4. KOMISSION LAUSUNTO EUROOPAN PARLAMENTIN TARKISTUKSISTA 4.1. Komission hyväksymät tarkistukset Komissio voi hyväksyä kokonaisuudessaan kaikki 24 Euroopan parlamentin tekemää tarkistusta. Ne perustuvat kompromissipakettiin, josta Euroopan parlamentti ja neuvosto sopivat toista käsittelyä varten. Tarkistukset ovat johdonmukaisia komission ehdotuksen tavoitteiden kanssa, ja niillä säilytetään yhteisessä kannassa saavutettu etunäkökohtien tasapaino. Kompromissin saavuttamista helpotti komission täysistunnon aikana antama ilmoitus, jonka mukaan se olisi valmis tarkastelemaan perustuslain 36 ja 37 artiklojen täytäntöönpanoa tähän puitedirektiiviin liittyen edellyttäen, että sopimus Euroopan perustuslaista ratifioidaan. Yhteiseen kantaan tehdyt muutokset liittyvät lähinnä seuraaviin tekijöihin: - Määritelmät (erityisesti maahantuojat ja heidän velvollisuutensa) - Markkinoiden valvonnan tehostaminen - Pk-yrityksiä ja kuluttajille kohdistettua tiedottamista koskevat säännökset - Uudelleenmuotoiltu 12 artikla, jossa säädetään toimista silloin, kun energiaa käyttävä tuote täyttää valintakriteerit - Energiatehokkuuden korostaminen (12 artikla) tarkasteltaessa elinkaarta ja kaikkein tehokkainta tuotetta vaatimuksia asetettaessa - Luettelo ensisijaisesti käsiteltävistä tuotteista - Ohjeelliset kriteerit, joiden perusteella itsesääntelytoimet voidaan hyväksyä täytäntöönpanotoimenpiteiden vaihtoehdoksi - Liitteen I ja erityisesti sen osan 3 muutokset, joilla selkeytetään valmistajan suorittamaa arviointia. 5. PÄÄTELMÄT Komissio muuttaa ehdotustaan Euroopan yhteisön perustamissopimuksen 250 artiklan 2 kohdan mukaisesti edellä esitetyllä tavalla.